### Beslutningstema

I denne sag skal besluttes, om Tønder Kommune skal købe Toftlund Hallerne, matr. Keld Mogensen, beliggende [adresse], 6520 Toftlund.

### Historik

En del af udviklingsplanen for Toftlund har været etablering af et nyt idrætscenter i byen. Igennem de senere år har der været arbejdet på projektet, som nu bliver en realitet.

### Sagsfremstilling

I forbindelse med etablering af nyt idrætscenter i Toftlund, køber Tønder Kommune,  matr. 900a Toftlund af den selvejende institution Toftlund Hallerne med henblik på nedrivning af Hal 1, opførelse af nyt idrætscenter og bevaring af hal 2.

Køb af matr. Keld Mogensen sker samtidig med et mageskifte af en del af matr. 1277 Toftlund, svarende til ca. 4394 m2. Arealet er i dag en boldbane, som ejes af Tønder Kommune.

Mageskiftet sker som en del af aftalen om køb af hallen. Der etableres i den forbindelse en driftsaftale mellem partnerne, således Tønder Kommune fortsat drifter og benytter arealet til boldbane.
Der tinglyses samtidig med handlen en tilbagekøbsservitut til Tønder Kommune på del af matr. 1277 Toftlund.

Købsprisen er aftalt til 1 mio. kr. og overtagelse 1. april 2025.
Der er som vilkår for handlen aftalt at nuværende ejer sikrer ny klimaskærm på hal 2.

I henhold til udbudsbekendtgørelsen §2, stk. 6 kan offentligt udbud undlades, hvis der lovligt kan ydes anlægsstøtte.
Toftlund hallerne kan modtage anlægsstøtte, og mageskiftet kan derfor undlades for offentlig udbud.

Det foreslås, at matr. 900a Toftlund købes for de 1 mio. kr., og beløbet finansieres af kassen.

### Økonomi

Tønder Kommune afholder handels- og tinglysningsomkostninger, samt de matrikulære udgifter i forbindelse med handlen. Købesummen finansieres af kassen.

Der er ikke afsat fremtidig driftsbudget i forbindelse med handlen, dette behandles efterfølgende som en selvstændig budgetsag. Denne sag kommer sammen med driftsbudgettet til det nye idrætscenter.

### Lovgrundlag

Udbudsbekendtgørelsen

### Indstilling Vicekommunaldirektøren indstiller,

at Tønder Kommune køber matr. Keld Mogensen til 1 mio. kr.  med overtagelse 1. april 2025,
at beløbet finansieres af kassen,
at der tinglyses tilbagekøbsservitut for del af matr. 1277 Toftlund, og
at indstillingen videresendes til Kommunalbestyrelsen.

**Beslutning fra Økonomiudvalget, 22. januar 2025, pkt. 21:**

Indstillingen anbefales.

### Beslutning

Kommunalbestyrelsen erklærede Rune Søndergaard (V) inhabil, hvorfor han ikke deltog i sagens behandling.

Indstillingen godkendt.

Øivind Jepsen Gad (V) deltog ikke i mødet.